

VLADA REPUBLIKE HRVATSKE

Zagreb, 17. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Nikole Grmoje, u vezi s uvrštavanjem Republike Hrvatske na narančastu ili crvenu listu rizičnih zemalja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Nikole Grmoje, u vezi s uvrštavanjem Republike Hrvatske na narančastu ili crvenu listu rizičnih zemalja - odgovor Vlade

 Zastupnik u Hrvatskome saboru, Nikola Grmoja, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s uvrštavanjem Republike Hrvatske na narančastu ili crvenu listu rizičnih zemalja.

 Na navedeno zastupničko pitanje Vlada Republike Hrvatske daje sljedeći odgovor:

 Naša zemlja je sigurna turistička destinacija. O tome najbolje svjedoči podatak kako je u Republici Hrvatskoj, primjerice, samo tijekom srpnja i kolovoza ove godine boravilo gotovo 5,2 milijuna turista koji su ostvarili 39,8 milijuna noćenja i tako ostvarili 54 % dolazaka te 62 % noćenja u odnosu na isto vrijeme lani. Republika Hrvatska dobila je i oznaku sigurne destinacije od Svjetskog vijeća za putovanja i turizam (WTTC) koje predstavlja globalni sektor putovanja.

 Uređivanje režima prelaska državne granice u kontekstu sprječavanja širenja epidemije legitimno je pravo svake države, a upravo u cilju zaštite zdravlja i života građana, tim pravom se koristila i koristi i naša zemlja.

 Eventualno potrebna dodatna obrazloženja u vezi s pitanjem zastupnika dat će ministar vanjskih i europskih poslova dr. sc. Gordan Grlić Radman.

PREDSJEDNIK

mr. sc. Andrej Plenković